**PROCEDURA**

**DE ORGANIZARE ȘI FUNCȚIONARE A PIEŢEI PRODUSELOR STANDARDIZATE**

**PE TERMEN SCURT, ADMINISTRATĂ DE SOCIETATEA
BURSA ROMÂNĂ DE MĂRFURI**

**(ROMANIAN COMMODITIES EXCHANGE) S.A.**

**SCOP**

**Art. 1.** Prezenta procedură stabileşte cadrul organizat pentru tranzacţionarea gazelor naturale pe Piaţa produselor standardizate pe termen scurt prin intermediul unei platforme de tranzacționare electronică administrată de Bursa Română de Mărfuri SA, denumită în cele ce urmează „BRM”.

Implementarea Pieţei produselor pe termen scurt, cu segmentele intitulate generic „WITHIN- DAY MARKET GAS”, respectiv „DAY AHEAD MARKET GAS” creează un cadru centralizat și transparent pentru tranzacţiile angro pe termen scurt și permite accesul rapid și nediscriminatoriu la resursele disponibile la un moment dat în piaţă.

## Art.2.

1. În conformitate cu „Lista centralizată a produselor standardizate tranzacţionabile în cadrul pieţei de gaze naturale a produselor standardizate pe termen scurt şi în cadrul pieţei produselor standardizate pe termen mediu şi lung” aprobată prin Decizia nr. 1755/04.07.2023 a ANRE, pe acest segment de piaţă centralizată BRM are dreptul şi organizează sesiuni de tranzacţionare pentru următoarele două tipuri de produse standardizate:
	1. WITHIN-DAY (WDY) – având ca obiect tranzacţii cu executare imediată pentru gaze naturale livrabile în Punctul Virtual de Tranzacţionare, în profil orar constant, în intervalul de timp rămas până la sfârşitul zilei gaziere în curs la data încheierii tranzacţiei;
	2. DAY AHEAD (DAH) - având ca obiect tranzacţii cu executare imediată pentru gaze naturale livrabile în Punctul Virtual de Tranzacţionare, în profil orar constant, în ziua gazieră următoare datei încheierii tranzacţiei.
2. Transferul dreptului de proprietate are loc în Punctul Virtual de Tranzacţionare, denumit în continuare „PVT“, pe baza raportului de tranzacţionare emis de platforma electronică a BRM.

# DOMENIUL DE APLICARE

**Art. 3.** Prezenta procedura se aplică participanților la Piaţa produselor standardizate pe termen scurt, în relația cu BRM, în dubla sa calitate, de operator licenţiat de administrare a pieţelor centralizate de gaze naturale, respectiv de contraparte, care are rolul de a garanta executarea tranzacţiilor din punct de vedere financiar.

**Art. 4.** (1) Participarea la tranzacţii pe Piaţa produselor pe termen scurt este permisă operatorilor economici care îndeplinesc următoarele cerinţe :

* sunt titulari ai unei licențe valabile acordate de către ANRE pentru comercializarea de gaze naturale și au încheiat un contract de echilibrare și acces la PVT cu operatorul de transport şi de sistem;
* sunt operatori ai sistemelor de distribuţie şi ai sistemelor de înmagazinare gaze naturale, care au încheiat contract de echilibrare și acces la PVT cu operatorul de transport şi de sistem şi au drept de tranzacţionare exclusiv pe sensul de cumpărare;
* sunt clienţi finali care au încheiat contract de echilibrare cu operatorul de transport şi de sistem, aceștia având drept de tranzacţionare pe sensul de cumpărare; pe sensul de vânzare aceștia au dreptul să vândă gaze naturale doar pentru a-şi echilibra în mod eficient portofoliul propriu;
* este operator de transport şi de sistem (OTS) şi participă la tranzacţii exclusiv în scopul întreprinderii acţiunilor de echilibrare fizică a Sistemului Naţional de Transport (SNT).
1. Participarea efectivă la tranzacţionare este permisă sub condiţia îndeplinirii de către participantul la Piaţa produselor pe termen scurt a condiţiilor prevăzute în Convenţia de participare la piețele de energie administrate de către BRM şi în Acordul cadru de prestări servicii de contraparte pentru piața produselor pe termen scurt – anexă la prezenta Procedură.

# TERMENI, DEFINIŢII ŞI ABREVIERI

**Art. 5.** În înţelesul prezentei proceduri, termenii şi abrevierile folosite au următoarea semnificaţie:

* 1. **Contraparte** – entitate care se interpune, din punct de vedere financiar, între vânzător și cumpărător, devenind cumpărător pentru vânzător, respectiv vânzător pentru cumpărător, cu scopul asigurării procesului de decontare a tranzacției încheiate pe piața bursieră în numele acestora. BRM asigură rolul de contraparte în cadrul tranzacțiilor pe termen scurt desfășurate pe Piaţa produselor pe termen scurt.
	2. **Autoritate competentă**- Autoritatea Naţională de Reglementare în Domeniul Energiei

# (ANRE);

* 1. **Convenţie de participare** - acord standard definit de operatorul pieței centralizate, care se încheie cu participanții și care prevede drepturile și obligațiile reciproce ale părților;
	2. **Broker** - persoana fizică aflată în relaţii de muncă cu operatorul economic sau cu o societate de brokeraj desemnată în Convenţia de participare, având ca principale atribuţii introducerea şi întreţinerea ordinelor în timpul şedinţelor de tranzacţionare şi dreptul de a angaja răspunderea operatorului economic pe care-l reprezintă în relaţia cu BRM;
	3. **Acord cadru de prestari servicii de contraparte pentru piața produselor pe termen scurt** (Anexa 2 la prezenta Procedură) acord prin care se stabilesc condițiile generale de decontare și garantare a tranzacțiilor la care participantul la piață aderă prin

încheierea Convenției de participare bifând participarea la Piaţa produselor standardizate pe termen scurt;

* 1. **Participant** - operator economic din sectorul gazelor naturale care semnează Convenţia de participare la pieţele de energie administrate de BRM și are contract de echilibrare și acces la PVT în vigoare încheiat cu operatorul sistemului de transport;
	2. **Oferta de vânzare/cumpărare** - reprezintă oferta introdusă de către un participant, constând dintr-o pereche preț-cantitate, cu atributul şi perioada de valabilitate aferente produsului tranzacţionabil și care reprezintă angajamentul ferm al participantului;
	3. **Preţul tranzacției** – preţul rezultat din tranzacţionarea produselor de pe Piaţa produselor pe termen scurt, pentru fiecare tranzacție în parte;
	4. **Confirmare de tranzacţie** – notificare accesată de către participantul la Piața produselor pe termen scurt prin intermediul sistemului de tranzacţionare administrat de BRM, care confirmă o tranzacţie efectuată de acesta;
	5. **Limita de tranzacționare** – cuantumul valoric, respectiv volumetric în limita căruia Participantul poate tranzacționa în cadrul ședintelor de tranzacționare, calculată potrivit prevederilor Acordului cadru de prestari servicii de contraparte pentru piața produselor pe termen scurt;
	6. **Garanţia** - valoarea scrisorii de garanţie bancară, și/sau a numerarului şi/sau a depozitului colateral depus în contul ESCROW nominalizat la banca agreată de BRM, calculate și reactualizate de BRM în calitate de Contraparte, faţă de care se validează ofertele introduse pe Piaţa produselor pe termen scurt;
	7. **Sesiune de tranzacţionare** - program de derulare a procesului de tranzacţionare în care se pot introduce, modifica, anula sau suspenda oferte de vânzare şi /sau de cumpărare şi se pot încheia tranzacţii, dacă sunt îndeplinite condiţiile de corelare. Piața produselor pe termen scurt administrată de BRM funcționează 24 de ore/zi, 7 zile pe săptămână;
	8. **Sistem de tranzacţionare**– sistem informatic exploatat şi administrat de BRM, în scopul realizării tranzacţiilor pe Piaţa produselor pe termen scurt de gaze naturale;
	9. **Tranzacţie** - convenţie încheiată în sistemul de tranzacţionare în urma corelării unei oferte de vânzare cu o ofertă de cumpărare, concretizată într-un rezultat înregistrat în sistemul de tranzacţionare, notificat prin confirmarea de tranzacție.

Ceilalţi termeni utilizaţi şi alte definiţii folosite în prezenta Procedură au semnificaţia prevăzută în „Regulamentul privind cadrul organizat de tranzacționarea produselor standardizate pe piețele centralizate de gaze naturale administrate de societatea Bursa Română de Mărfuri (Romanian Commodities Exchange) S.A.”, aprobat prin Ordinul Președintelui ANRE nr. 105/2018, cu modificările și completările ulterioare, denumit în cele ce urmează “Regulament”, precum şi în legislaţia în materie în vigoare.

# PRODUSELE DESTINATE TRANZACŢIONĂRII

**Art. 6.** Produsele care pot fi tranzacţionate pe Piaţa produselor pe termen scurt sunt gazele naturale care urmează a fi livrate fizic în restul zilei din ziua de tranzacționare (WD), respectiv în ziua gazieră următoare datei încheierii tranzacţiei (DA), în profil orar constant. Sesiunile de tranzacționare se desfășoară online, după un program de 24 de ore/zi, 7 zile pe săptămână, cu

limitările necesare corelării produsului tranzacționat cu perioada de timp rămasă pentru ziua de livrare (sesiunea de tranzacționare este organizată până la orele 03:00, anterior inceperii zilei gaziere).

**Art. 7.** Obiectul tranzacţiei este reprezentat de un produs standard sau un multiplu de produse standard, iar elementele care pot fi modificate de către părţile interesate în cadrul şedinţelor de tranzacţionare sunt doar preţul per produs standard şi numărul de produse standard tranzacţionate. Descrierea completă a produselor este cuprinsă în Anexa nr. 1 la prezenta procedură.

**Art.8.** Participarea și introducerea ofertelor, precum şi organizarea şedinţelor de tranzacţionare se desfăşoară în conformitate cu prezenta procedură.

Participarea la Piaţa produselor pe termen scurt de gaze naturale administrate de BRM este voluntară.

**Art. 9.** Un participant la Piaţa produselor pe termen scurt de gaze naturale se poate retrage din proprie iniţiativă de la activitatea de tranzacţionare în baza unei înştiinţări scrise, semnate de reprezentantul legal al participantului la piaţă.

**Art. 10.** BRM sancționează operatorul economic participant la Piaţa produselor pe termen scurt de gaze naturale în situaţia în care acesta nu respectă prevederile Convenţiei de participare, ale Acordului cadru pentru prestări servicii de contraparte pentru piața produselor pe termen scurt, ale Regulamentului şi /sau ale prezentei proceduri, conform prevederilor Procedurii privind conduita de participare la piață.

# ORGANIZAREA ŞI DESFĂŞURAREA ŞEDINŢELOR DE TRANZACŢIONARE

## Tranzacţionarea produsului WITHIN-DAY (WD)

**Art. 11.** Şedinţele de tranzacţionare sunt organizate de operatorul Pieţei produselor pe termen scurt pentru fiecare zi de livrare. BRM definește produsul standard pentru ziua de tranzacționare, identificat printr-un cod alfanumeric unic, care cuprinde denumirea zilei gaziere sub forma WD\_zz\_ll\_aaaa, unde WD este acronimul de la WITHIN-DAY, unde zz este ziua exprimata prin doua cifre, ll este luna exprimată prin 2 cifre, iar aaaa este anul, exprimat prin 4 cifre.

**Art. 12.** Sesiunile de tranzacționare se desfășoară online, după un program de 24 de ore/zi, 7 zile pe săptămână, cu limitările necesare corelării produsului tranzacționat cu perioada de timp rămasă din ziua de livrare (sesiunea de tranzacționare este organizată până la orele 03:00, pentru ca produsele tranzacționate să poată fi livrate fizic până la sfârșitul zilei gaziere). În cursul şedinţei de tranzacţionare se introduc ofertele de către participanții la Piaţa produselor pe termen scurt, ele putând fi modificate și/sau anulate. Ofertele sunt formate din ordine electronice cu preț și cantitate (număr de produse standard) pentru intervalul de valabilitate respectiv. Prețurile sunt exprimate în lei/MWh și nu conțin TVA. Cantitatea minimă a unui produs WITHIN-DAY este de 1 MWh. Ordinul poate conține orice număr de produse multiplu de 1 MWh.

**Art.13.** Procesul de ofertare și tranzacţionare se desfășoară astfel după cum urmează:

1. În cursul şedinţei de tranzacţionare, brokerii introduc ordine care sunt validate numai dacă îndeplinesc cumulativ următoarele condiţii:
	1. menţionarea cantităţii și a preţului, duratei de valabilitate si a modalitatii de executie;
	2. existenţa în contul de garanţii a unei sume disponibile mai mare sau egală cu valoarea garanţiei necesară în cazul tranzacţionării ordinului.
2. Ordinele introduse pot fi întreţinute de brokeri după cum urmează:
3. modificarea preţului;
4. modificarea cantităţii.
5. modificarea duratei de valabilitate
6. modificarea modalitatii de executie.

 Din punct de vedere al duratei de valabilitate ordinele sunt de tipul :

ZI, GTD si GTC – valabile pana la finalul sedintei de tranzactionare sau la anulare

GTSV – valabil pana la un moment dat, respectiv pana la data si ora stabilita prin tichetul de ordine

 Din punct de vedere al modalitatii de executie ordinele sunt de tipul :

IOC – executie imediata fie partial sau integral. Cantitatea neexecutata se anuleaza instant.

FOK - executie imediata integral. Cantitatea se executa integral sau se anuleaza.

1. Ordinele de cumpărare și vânzare vor fi sortate automat în platforma de tranzacționare astfel încât cele mai bune oferte din punct de vedere al prețurilor să fie afișate primele. În caz de egalitate de preț, ofertele vor fi sortate după marca de timp, cele mai vechi urmând a fi afișate cu prioritate.
2. Pentru ordinele de vânzare, se realizează corelarea ordinului de vânzare cu un ordin de cumpărare cu același preț sau cu un preț mai mare, pentru cantitatea maximă derminată de concurența cantităților menționate în cele două ordine de sens contrar, la prețul ordinului de vânzare. În măsura în care condițiile de corelare sunt îndeplinite pentru mai mult de două ordine de sens contrar, ordinea de corelare este stabilită cronologic, în funcție de marca de timp cea mai veche.
3. Pentru ordinele de cumpărare, se realizează corelarea ordinului de cumpărare cu un ordin de vânzare cu același preț sau cu un preț mai mic, pentru cantitatea maxima determinată de concurența cantităților menționate în cele două ordine de sens contrar, la prețul ordinului de cumpărare. În măsura în care condițiile de corelare sunt îndeplinite pentru mai mult de două ordine de sens contrar, ordinea de corelare este stabilită cronologic, în funcție de marca de timp cea mai veche.
4. În condițiile în care tranzacția s-a realizat numai cu privire la o parte din cantitatea menționată într-un ordin, respectivul ordin va fi menținut în platforma de tranzacționare pentru cantitatea ramasă, dacă participantul nu alege să anuleze ordinul.

## Tranzacţionarea produsului DAYAHEAD (DA)

**Art. 14.** Sesiunile de tranzacţionare sunt organizate de operatorul Pieţei produselor pe termen scurt pentru fiecare zi de livrare. BRM definește produsul standard pentru ziua de tranzacționare, identificat printr-un cod alfanumeric unic, care cuprinde denumirea zilei gaziere sub forma DA\_zz\_ll\_aaaa, unde DA este acronimul de la DAYAHEAD, unde zz este ziua exprimată prin două cifre, ll este luna exprimată prin 2 cifre, iar aaaa este anul, exprimat prin 4 cifre.

**Art. 15.** Sesiunile de tranzacționare se desfășoară online, platforma fiind disponibilă după un program zilnic de 24 de ore/zi, 7 zile pe săptămână (cu excepția trecerii de la ora de vară la ora de iarnă și viceversa). Ofertele sunt formate din ordine electronice cu preț si cantitate (număr de produse standard) și sunt valabile pentru perioada de valabilitate selectată din opțiunile disponibile în sistemul de tranzacționare. Prețurile nu conțin TVA. Cantitatea minimă a unui

produs DAY-AHEAD este de 1 MWh. Ordinul poate conține orice număr de produse multiplu de 1 MWh.

**Art. 16.** Procesul de ofertare şi tranzacţionare se desfașoară astfel după cum urmează:

1. În cursul sesiunii de tranzacţionare, brokerii introduc ordine care sunt validate numai dacă îndeplinesc, cumulativ, următoarele condiţii:
	1. menţionarea cantităţii, a preţului și a perioadei de valabilitate;
	2. existenţa în contul de garanţii a unei sume disponibile mai mare sau egală cu valoarea garanţiei necesară în cazul tranzacţionării ordinului.
2. Ordinele introduse pot fi întreţinute de brokeri după cum urmează:
	1. modificarea cantităţii, a preţului și a perioadei de valabilitate;
	2. anularea ordinelor.
3. Ordinele de cumpărare și vânzare vor fi sortate automat în platforma de tranzacționare astfel încât cele mai bune oferte din punct de vedere al prețurilor să fie afișate primele. În caz de egalitate de preț, ofertele vor fi sortate după marca de timp, cele mai vechi urmând a fi afișate cu prioritate.
4. Pentru ordinele de vânzare, se realizează corelarea ordinului de vânzare cu un ordin de cumpărare cu același preț sau cu un preț mai mare, pentru cantitatea maximă determinată de concurența cantităților menționate în cele două ordine de sens contrar, la prețul ordinului de vânzare. În măsura în care condițiile de corelare sunt îndeplinite pentru mai mult de două ordine de sens contrar, ordinea de corelare este stabilită cronologic, în funcție de marca de timp cea mai veche.
5. Pentru ordinele de cumpărare, se realizează corelarea ordinului de cumpărare cu un ordin de vânzare cu acelasi preț sau cu un preț mai mic, pentru cantitatea maxima determinată de concurența cantităților menționate în cele două ordine de sens contrar, la prețul ordinului de cumparare. În măsura în care condițiile de corelare sunt îndeplinite pentru mai mult de două ordine de sens contrar, ordinea de corelare este stabilită cronologic, în funcție de marca de timp cea mai veche.
6. În condițiile în care tranzacția s-a realizat numai cu privire la o parte din cantitatea menționată într-un ordin, respectivul ordin va fi menținut în platforma de tranzacționare pentru cantitatea ramasă, dacă participantul nu alege să anuleze ordinul.

**Art. 17.** (1)Tranzacţiile efectuate pe Piaţa produselor pe termen scurt determină obligaţiile ferme ale respectivului participant la Piaţa produselor pe termen scurt de a vinde gazele naturale, respectiv de a cumpăra gazele naturale, în conformitate cu specificaţiile tranzacţiilor confirmate. BRM devine contraparte financiară pentru fiecare participant la Piața produselor pe termen scurt.

1. În procesul de validare a ofertelor, sistemul ia în considerare verificarea garanţiilor obligatorii depuse de participant, calculate conform Acordului cadru pentru prestări servicii de contraparte pentru piața produselor pe termen scurt.
2. Participanţii ale căror oferte au fost invalidate datorită neconcordanţei dintre cuantumul garanţiei şi valoarea tranzacţiei sunt notificaţi prin mesaje ale sistemului de tranzacţionare, aceştia având următoarele opţiuni:
	1. să introducă o ofertă de cumpărare modificată, astfel încât valoarea ofertei să nu depăşească garanţia de validare disponibilă;
	2. să suplimenteze fondului de garanții, astfel încât valoarea ofertei să fie acoperită de garanție.
3. Ofertarea şi tranzacţionarea se desfăşoară între participanţi anonimi. După încheierea unei sesiuni de tranzacționare, participanţii la Piaţa produselor pe termen scurt au acces, prin intermediul sistemului electronic al BRM, la confirmările tranzacţiilor proprii.
4. BRM, în calitate de contraparte, are obligaţia de notificare a tranzacţiilor incheiate pe Piaţa produselor pe termen scurt către Operatorul de Transport şi Sistem, conform prevederilor Codului reţelei SNT.

**Art.18.** După încheierea sesiunilor de tranzacţionare aferente unei zile, operatorul BRM elaborează situații de plată și rapoarte de tranzacționare în care sunt înregistrate cantităţile de gaze naturale aferente tranzacţiilor de cumpărare/vânzare şi valorile obligaţiilor de plată/drepturilor de încasare. Aceste situații sunt puse la dispoziţia participantului la Piaţa produselor pe termen scurt.

**Art.19.** Încasările/plăţile aferente valorilor nete ale drepturilor de încasare/obligaţiilor de plată pentru tranzacţiile încheiate pe Piaţa produselor pe termen scurt se realizează prin BRM în calitate de Contraparte.

Acordul cadru pentru prestări servicii de contraparte pentru piața produselor pe termen scurt conține toate prevederile referitoare la efectuarea plăţilor/încasărilor, termenele și condițiile acestora.

# TAXE ȘI COMISIOANE

**Art.20.** Operatorul pieţelor centralizate publică pe pagina sa de web taxele şi comisioanele practicate. Plata se efectuează de către participanți în termen de maximum 10 (zece) zile calendaristice de la data emiterii facturii lunare emise de BRM.

# GARANŢII

**Art. 21.** Pentru a putea tranzacţiona, un operator economic trebuie să constituie garanţii conform Acordului cadru pentru prestarea serviciilor de contraparte pentru piața produselor pe termen scurt.

**Art. 22**. În situaţia în care operatorul economic este parte în tranzacţie, garanţia este blocată de BRM până la confirmarea efectuării tranzacţiei. În această perioadă, garanţia blocată nu poate fi folosită în scopul participării la o altă şedinţă de tranzacţionare.

**Art. 23.** BRM are dreptul de a executa garanţia constituită conform art. 21, astfel:

1. în cazul Cumpărătorului: dacă acesta nu răspunde la două operațiuni succesive de debitare directă, din garanția constituită se execută contravaloarea volumelor care au făcut obiectul tranzacției și a fost virată de BRM în contul Vânzătorului;
2. în cazul Vânzătorului: dacă acesta nu livrează cantitatea de gaze naturale tranzacționată, în tot sau în parte, din garanția constituită pentru extinderea limitei de tranzacționare se execută contravaloarea volumelor tranzacționate și nelivrate.

# PUBLICAREA INFORMAŢIILOR

**Art. 2~~4~~.** (1) Pentru tranzacţiile încheiate în cadrul pieţei produselor standardizate pe termen scurt, BRM publică zilnic, pe pagina proprie de internet, următoarele informaţii:

* 1. volumele tranzacţionate pentru ziua următoare şi numărul de tranzacţii încheiate în acest sens;
	2. volumele tranzacţionate pentru restul zilei gaziere şi numărul de tranzacţii încheiate în acest sens – pentru fiecare produs în parte;
	3. preţul minim de tranzacţionare – pentru fiecare produs în parte;
	4. preţul maxim de tranzacţionare – pentru fiecare produs în parte;
	5. preţul mediu – pentru fiecare produs în parte, calculat ca medie ponderată;
	6. preţul de închidere al zilei de tranzacţionare–ultimul preț de tranzacționare înregistrat la închiderea pieței, fiecare produs în parte;
	7. variaţia preţului de închidere al zilei faţă de preţul de închidere al zilei anterioare – pentru fiecare produs în parte;
	8. numărul participanţilor înregistraţi la piaţă care au depus minimum o ofertă în piaţă, indiferent de sensul acesteia – vânzare sau cumpărare.
1. BRM publică informaţiile prevăzute la lit. a)-e) în mod continuu cu întârziere de maximum 15 minute şi zilnic informaţiile prevăzute la lit. f)-h).
2. BRM transmite OTS informaţiile referitoare la tranzacţiile încheiate în cadrul pieţei produselor standardizate pe termen scurt, în conformitate cu un protocol de transmitere a informaţiilor agreat de comun acord.

**Art. 25.** Datele şi informaţiile menţionate la art. 24 alin. (1) și (2) sunt publicate pe site-ul BRM pentru o perioadă de minimum 2 ani.

# DISPOZIŢII TRANZITORII ŞI FINALE

**Art. 26.** Depunerea, administrarea și soluţionarea contestaţiilor se face după următoarea procedură:

1. Partea interesată poate depune contestaţie în scris la BRM în termen de 1 (o) zi de la data şedinţei de tranzacţionare; termenul stipulat este considerat termen de decădere;
2. BRM înregistrează şi transmite către partea vizată contestaţia depusă;
3. BRM solicită părţii vizate punct de vedere cu privire la soluţionarea contestaţiei depuse;
4. Partea vizată are obligaţia de a trimite în maximum 1 (o) zi de la solicitare, către BRM, răspunsul cu privire la contestaţia depusă;
5. BRM formulează, alături de partea vizată, şi transmite celor interesaţi răspunsul la contestaţie în termen de maximum 5 (cinci) zile de la data înregistrării sale.

**Art. 27.** Orice modificări aduse prezentei proceduri de către BRM vor intra în vigoare numai după realizarea procesului de consultare publică, conform prevederilor Ordinul Președintelui ANRE nr. 105/2018, cu modificările și completările ulterioare.

**Art. 28.** Anexa nr. 1 face parte integrantă din prezenta procedură.

# ANEXA 1

la procedură

# DESCRIEREA ṢI CARACTERISTICILE PRODUSELOR STANDARD TRANZCŢIONALBILE PE PIAŢA PRODUSELOR PE TERMEN SCURT

|  |  |
| --- | --- |
| **DENUMIRE PRODUS** | **WITHIN - DAY (SIMBOL : WD)** |
| **DESCRIERE** | Cantități de gaze naturale cu livrare fizică în SNT. Livrate în restul orelor rămase din ziua Z, cu perioadă de graţie 3 h. |
| **PUNCT DE LIVRARE** | PUNCT VIRTUAL DE TRANZACŢIONARE (PVT) |
| **VOLUM CONVENŢIONAL****CONTRACT** | 1 MWh/h |
| **UNITATE DE MASURA****CONTRACT** | 1 MWh |
| **PREŢ /UNITATE DE MASURĂ** | lei/MWh |
| **PAS MINIM PREŢ** | 0,01 Lei / MWh |
| **PERIOADA DE****TRANZACŢIONARE** | 7 Zile/săptămână, 24 h/zi |
| **DENUMIRE PRODUS** | **DAY AHEAD (SIMBOL : DA)** |
| **DESCRIERE** | Cantități de gaze naturale cu livrare fizică în SNTlivrate în ziua următoare, inclusiv sâmbăta, duminica şi zilele declarate sărbători legale. |
| **PUNCT DE LIVRARE** | PUNCT VIRTUAL de TRANZACTIONARE (PVT) |
| **UNITATE DE MASURA CONTRACT** | 1 MWh |
| **VOLUM CONVENŢIONAL****CONTRACT** | 1 MWh/h |
| **UNITATE DE MĂSURĂ****PREŢ** | lei/MWh |
| **PAS MINIM PREŢ** | **0,01 Lei / MWh** |
| **PERIOADA DE****TRANZACŢIONARE** | 7 Zile/săptămână, 24 h/zi |

**ANEXA 2**

La procedură

# ACORD - CADRU

**PENTRU PRESTĂRI SERVICII DE CONTRAPARTE PENTRU PIAȚA PRODUSELOR PE TERMEN SCURT**

## Definiții

În prezentul Acord, următorii termeni vor fi interpretați după cum urmează:

* 1. **Agentul Escrow** – banca comercială agreată de BRM, care va deschide la ordinul clientului său (Participantul la BRM DAY-AHEAD GAZ) Contul escrow în favoarea BRM**.**
	2. **Banca de cont central (BCR)** – Banca Comercială Română S.A., care acționează ca instituție colectoare în raport cu BRM și la care BRM are deschis Contul Central aferent BRM DAY- AHEAD GAZ care urmează a fi creditat sau a fost creditat cu sumele prevăzute în Instrucțiunile de debitare directă, emise de BRM și debitat cu sumele prevăzute în ordinele de plată.
	3. **Banca de Decontare** – Banca comercială la care Participantul și-a deschis contul care urmează a fi debitat sau a fost debitat cu suma prevazută în instrucțiunea de debitare directă;
	4. **Cont Central aferent Pieței produselor pe termen scurt** – contul deschis la Banca de cont central în numele BRM, care urmează a fi creditat sau a fost creditat cu sumele prevazute în Instrucțiunile de debitare directă, emise de BRM și debitat cu sumele prevăzute în ordinele de plată. Acest cont este utilizat pentru încasarea și efectuarea plăților aferente tranzacțiilor încheiate pe BRM DAY-AHEAD GAZ.
	5. **Acord** – prezentul Acord-cadru pentru prestarea de servicii de contraparte pentru Piața produselor pe termen scurt.
	6. **Contract privind debitarea directă (CDD) –** acord încheiat între BRM si BCR în calitate de Instituție colectoare, conform prevederilor legislației naționale și europene aplicabile privind debitarea directă, precum și acceptul Instituției colectoare referitor la utilizarea de către BRM a Instrucțiunilor de debitare directă în cadrul unei Scheme de debitare directă.
	7. **Contul escrow** –contul de depozit colateral deschis de Participant la Agentul Escrow.

## Data finalizării - ziua bancară (z) în care suma prevăzută în Instrucțiunea de debitare directă este creditată în Contul Central aferent Pieței produselor pe termen scurt de către Instituția colectoare. Data finalizării aferente Instrucțiunilor de debitare directă interbancare este aceeași cu data decontării interbancare (data compensării).

* 1. **Debitare directă** – modalitate de plată a unei sume de bani convenite între Participantul cumpărător și BRM, care constă în debitarea preautorizată a contului Participantului cumpărător de catre Instituția plătitoare în baza prevederilor Mandatului de debitare directă, la solicitarea BRM și creditarea corespunzătoare a contului BRM de către Banca de cont central în baza

Contractului privind debitarea directă; aceasta modalitate de plată nu necesită autorizarea prealabilă de catre Participantul cumpărător a fiecarei instrucțiuni de debitare directă trasă asupra contului sau, așa cum este reglementat în Regulamentul BNR nr. 2/2016 privind operațiunile de transfer de credit și debitare directă.

## Dreptul la rambursare – dreptul unui Participant de a formula o pretenție de rambursare în legatură cu o Instrucțiune de debitare directă (cu exceptia celor din categoria SDD B2B) la Instituția plătitoare care deține contul Participantului și, respectiv, dreptul de a primi întreaga sumă aferentă Instrucțiunii de debitare directă, solicitare care trebuie formulată în condițiile prevăzute în legislația națională aplicabilă.

* 1. **Identificatorul Plătitorului la BRM (Id Plătitor) – informație destinată identificării Participantului plătitor de către BRM (ex: cod de abonat).**
	2. **Instituție plătitoare** – instituția de credit la care Participantul are deschis contul curent care urmează a fi debitat sau a fost debitat cu suma prevăzută în Instrucțiunea de debitare directă.
	3. **Instrucțiune de debitare directă (IDD) – instrucțiune de plată prin debitare directă formulată de BRM către Banca de cont centrală** care BRM are deschis Contul Central aferent BRM DAY-AHEAD GAZ care urmează a fi creditat sau a fost creditat de către instituția plătitoare la care Participantul are deschis contul curent care urmează a fi debitat sau a fost debitat cu suma prevazută în respectiva Instrucțiune de debitare directă.
	4. **Instrucțiune de debitare directă interbancară (IDD interbancară) – instrucțiune de plată prin debitare directă în cadrul căreia Banca de cont central** este diferită de instituția plătitoare la care Participantul are deschis contul curent care urmează a fi debitat sau a fost debitat cu suma prevăzută în Instrucțiunea de debitare directă.
	5. **Instrucțiune de debitare directă intrabancară (IDD intrabancară) - instrucțiune de plată prin debitare directă în cadrul căreia banca de cont central** este aceeași cu instituția plătitoare la care Participantul are deschis contul curent care urmează a fi debitat sau a fost debitat cu suma prevazută în Instrucțiunea de debitare directă (Instituția colectoare este identică cu Instituția plătitoare).
	6. **Limita de tranzacționare** – cuantumul valoric, respectiv volumetric în limita căruia Participantul poate tranzacționa în cadrul ședintelor de tranzacționare, reprezentând, pentru ordinele de cumpărare ale Participantului valoarea cumulată a soldului Contului escrow și a sumei acoperite de Scrisoarea de Garanție Bancară (SGB), iar pentru ordinele de vanzare ale Participantului, valoarea/volumul stabilite de BRM potrivit prezentului Acord.
	7. **Limita maximă a perioadei de transmitere a Instrucțiunilor de debitare directă – este de cinci zile bancare (z-5) și reprezintă numărul maxim de zile înainte de Data finalizării (z) în care o Instrucțiune de debitare directă poate fi introdusă în sistemul de decontare al Băncii de cont central;** Instrucțiunile de debitare directă se pot primi de la BRM și anterior limitei maxime a perioadei de transmitere, cu mențiunea ca acestea se încarcă în sistemul informatic al Băncii **de cont central** în așteptare, urmând ca introducerea în sistemul de decontare al Băncii de cont central să se realizeze în cadrul acestei limite, respectiv începând cu

data (z-5).

* 1. **Limita minimă a perioadei de transmitere a Instrucțiunilor de debitare directă intrabancară – în funcție de solicitarea BRM, poate fi de o zi bancare (z-1) sau zero zile**

**(z) și reprezintă numărul minim de zile bancare înainte de Data finalizării la care o Instrucțiune de debitare directă intrabancară poate fi în sistemul de decontare al Băncii de cont central.**

* 1. **Limita minimă a perioadei de transmitere a Instrucțiunilor de debitare directă interbancare – este de o zi bancare (z-1) și reprezintă numărul minim de zile bancare înainte de Data finalizării la care o Instrucțiune de debitare directă interbancară poate fi introdusă în sistemul de decontare al Băncii de cont central.**
	2. **Mandat de debitare directă –** document care satisface cerințele legale și prin care un Participant acordă o autorizație permanentă, dar revocabilă BRM pentru a emite Instrucțiuni de debitare directă asupra contului sau curent deschis la Instituția plătitoare și, respectiv, dreptul Instituției plătitoare de a-i debita contul curent cu suma prevazută în Instrucțiunile de debitare directă emise de BRM.
	3. **Raport de tranzacționare/ situații de plată -** documente emise de BRM pentru Participant, conform prevederilor prezentului Acord, care rezumă rezultatele tranzacțiilor și obligațiile de plată, respectiv drepturile de încasare în baza tranzacțiilor încheiate.

## Număr unic de înregistrare al mandatului (UMR) – identificator unic al mandatului la nivel interbancar.

* 1. **Punct virtual de tranzacționare (PVT)** – punct abstract, unic la nivelul Sistemului național de transport, între punctele de intrare în Sistemul național de transport și cele de ieșire din Sistemul național de transport, în care este permis transferul dreptului de proprietate asupra gazelor naturale de la un participant către alt participant de pe piața gazelor naturale;
	2. **Scrisoare de Garanție Bancară (SGB)** – instrumentul financiar prin care se constituie o garanție de plată în favoarea BRM de către Participant, conform prevederilor acestui Acord**.**
	3. **Schema de debitare directă –** schema de plăți care definește un set comun de reguli și procese aplicabile operațiunilor de debitare directă.
	4. **Zi de livrare** – ziua gazieră în care se realizează livrarea produsului pentru care a fost încheiată o tranzacție (ziua D).
	5. **Zi de tranzacționare** – orice zi calendaristică pe parcursul căreia au loc tranzacții).
	6. **Zi gazieră** – intervalul orar între ora 06:00 a zilei calendaristice curente și ora 06:00 a zilei calendaristice imediat **următoare** conform Codului rețelei pentru Sistemul național de transport al gazelor naturale în vigoare.
	7. **Zi bancară**– zi calendaristică, cu excepția sâmbetei, duminicii și a oricărei zile declarată sărbătoare legală în România, în care băncile comerciale din România realizează operațiuni cu

publicul.

* 1. **Zi nebancară** – o zi care nu este o zi bancară.

|  |
| --- |
| **2. Termeni privind apartenența ca Participant la Piața produselor pe termen scurt** |
| * 1. Compensarea se face de către BRM, în calitate de contraparte. Orice fel de obligații legate de regimul vamal sau fiscal al gazelor naturale vor cădea exclusiv în sarcina Participantului și nu vor fi achitate prin mecanismul de compensare prevăzut în prezentul Acord, iar BRM nu va avea nicio răspundere sau obligație în acest sens. Participanții vor informa BRM în măsura în care există proceduri vamale necesare pentru livrarea gazelor naturale pe care intenționează să le tranzacționeze, înainte de încheierea Zilei D-1.
	2. Pentru serviciile furnizate în baza prezentului Acord, Participantul va plăti contravaloarea comisionului stabilit de către BRM din cuantumul tranzacțiilor efectuate. Plata va fi efectuată prin debit direct. Valoarea comisionului se publică pe site-ul BRM [www.brm.ro](http://www.brm.ro/). BRM are dreptul să modifice unilateral valoarea comisionului, prin publicarea noii valori pe site-ul BRM și prin notificarea scrisă, a tuturor participanților cu care a încheiat acord cadru pentru prestarea serviciilor de contraparte, cu minim 5 zile lucrătoare înainte de aplicarea noii valori a comisionului modificat. Inițierea de tranzacții reprezintă acordul Participantului cu privire la noua valoare a comisionului, publicată anterior deschiderii zilei de tranzacționare.
	3. Participantul care nu își îndeplinește obligațiile ce îi incumbă ca participant pe piața gazelor naturale (inclusiv cele aferente unei sesiuni de tranzacționare) rămâne pe deplin răspunzător pentru orice prejudiciu creat, urmând a garanta și despăgubi integral BRM pentru orice pretenții ale oricăror terți.
1. **Obligațiile Participantului la Piața produselor pe termen scurt. Mecanisme aplicabile**

***Plata tranzacțiilor**** 1. În măsura în care părțile nu agrează o altă modalitate de plată, participantul la Piața produselor pe termen scurt va încheia un Mandat de debitare directă în beneficiul BRM care reprezintă baza în care banca Participantului**, în calitate de Institutie plătitoare,** va debita contul curent al Participantului cu suma prevazută în fiecare Instrucțiune de debitare directa emisă de BRM și care va fi pus la dispoziția **Băncii de cont central** la cererea acesteia.
	2. Debitarea directă se va realiza atât pentru sumele datorate ca preț al tranzacțiilor, căt și pentru comisionul datorat BRM pentru serviciile furnizate conform prezentului Acord.

***Garantarea plății tranzacțiilor**** 1. În scopul garantării plății tranzacțiilor, Participantul la Piața produselor pe termen scurt:
		1. va furniza o Scrisoare de Garanție Bancară (SGB) în favoarea BRM emisă de Banca de cont central sau de o alta bancă comercială autorizată în România și acceptată de către BRM și/sau
		2. va deschide un Cont escrow în favoarea BRM la Banca de cont central sau la o alta bancă
 |

comercială autorizată în România și acceptată de către BRM, care se va constitui ca Agent Escrow și/sau

(iii) va constitui o garanție în numerar, în cazurile în care această garanție este impusă de BRM conform prevederilor Convenției de participare.

* 1. Pragul valoric maxim în limita căruia Participantul-cumpărător are dreptul să tranzacționeze, actualizat în timp real și pus la dispoziția Participantului prin intermediul platformei de tranzacționare, pe Piața produselor pe termen scurt este determinat după formula Limita = SGB

+ Contul escrow + numerar, înțelegând că:

1. valoarea SGB va fi reprezentată de disponibilul (suma neblocată) aferent- unei SGB în vigoare
2. valoarea Contului Escrow va fi reprezentată de soldul creditor al contului ESCROW
3. valoarea numerarului va fi reprezentată de soldul creditor al contului de numerar pus la dispoziția BRM
4. Participantul-cumpărător poate stabili și modifica Limita în mod liber în funcție de garanțiile constituite la dispoziția BRM pentru tranzacțiile pe Piața produselor pe termen scurt.
	1. BRM va avea dreptul sa solicite garanții și să stabilească Limita de tranzacționare și pentru ordinele de vânzare ale Participantului. În cazul în care BRM stabilește Limita de tranzactionare și pentru ordinele de vânzare ale Participantului, Limita de tranzacționare este determinată după formula Limita de tranzacționare = de două ori media aritmetică a volumelor tranzacționate pe sensul de vânzare pe Piața produselor pe termen scurt în ultimele 6 luni calendaristice precedente lunii în care se participă la tranzacționare. În cazul în care nu există istoric de tranzacționare, BRM stabilește Limita de tranzacționare și pentru ordinele de vânzare ale Participantului pe baza unor criterii de risc privind în mod special obținerea calității de Participant înscris la piețele centralizate administrate de BRM în ultimele 3 luni lipsa istoricului de tranzacționare, încheierea de tranzacții de valori mari sau neobișnuite, raportat la nivelul pieței cât și la dimensiunea activității Participantului pe piețele centralizate administrate de BRM și alte piețe din Uniunea Europeană.
	2. SGB se va constitui, pe cheltuiala exclusivă a Participantului, ca un angajament care se execută la prima și simpla cerere a BRM. SGB va avea o perioadă de valabilitate inițială de minimum 3 luni, urmând ca această valabilitate să fie extinsă pe cheltuiala exclusivă a Participantului. Participantul va furniza BRM dovada emiterii unei noi SGB, sau, după caz, a extinderii perioadei de valabilitate a SGB existente cu cel puțin 5 zile înainte de data expirării fiecărei perioade de valabilitate, sub sancțiunea neluării în considerare a SGB în calculul Limitei. SGB se va constitui în forma publicată pe site-ul BRM.
	3. Contul Escrow se va constitui prin semnarea unui contract Escrow și depunerea în Contul Escrow a unei sume de bani. Contractul Escrow va permite Agentului Escrow să vireze BRM orice sume necesare pentru acoperirea tuturor debitelor Participantului conform prezentului

Acord, incluzând sumele datorate ca preț al tranzacțiilor, comisionul datorat BRM pentru serviciile furnizate conform prezentului Acord și eventualele penalități. Agentul Escrow nu va avea nicio libertate de apreciere asupra temeiniciei cererii BRM, urmând a elibera sumele solicitate de către BRM la simpla cerere a acesteia.

* 1. Participantul este de drept în întârziere pentru toate obligațiile de plată conform prezentului Acord, debitarea directă și/sau executarea garanțiilor urmând a se realiza fără nicio înștiințare prealabilă a Participantului de către BRM și fără nicio altă formalitate, cu excepția celor prevăzute expres în prezentul Acord.
	2. Participantul poate solicita reducerea cuantumului SGB, al Contului Escrow și/sau al altor garanții, justificată prin volumul anterior al tranzacțiilor sale, numai cu acordul scris al BRM, care va fi transmis băncii emitente a acestor instrumente de garantare.
	3. ***Algoritmul de tranzacționare.*** În cazul Participantului la Piața produselor pe termen scurt**,** în calitate de cumpărator, algoritmul de tranzacționare prevede următoarele etape:
		1. Dacă Limita este negativă sau zero, Participantul nu poate introduce ordine noi sau modifica ordine existente care ar conduce la depășirea limitei de tranzacționare în piață.
		2. Dacă Limita este pozitivă, Participantul poate tranzacționa în intervalul orar în mod continuu, fără a depăși Limita.
		3. BRM transmite zilnic catre Operatorului de Transport si Sistem (OTS), S.N.T.G.N. Transgaz S.A., nominalizările pentru toate tranzacțiile efectuate pentru produsul Within Day și Day Ahead.
		4. BRM urmărește confirmarea accesului în PVT pentru fiecare Participant, în condițiile prevăzute de convenția încheiată între OTS și BRM.
	4. În cazul Participantului **Piața produselor pe termen scurt** în calitate de vânzător, algoritmul de tranzacționare prevede următoarele etape:
		1. Limita de tranzacționare este calculată și ajustată de BRM, conform prevederilor art. 3.6.
		2. Participantul poate tranzacționa în intervalul orar continuu, fără a depăși Limita. Prevederile art. 3.12.2 se aplică doar dacă BRM va solicita garanții și va stabili Limita de tranzacționare și pentru ordinele de vânzare ale Participantului.
		3. BRM transmite zilnic către Operatorului de Transport și Sistem (OTS), S.N.T.G.N. Transgaz S.A., nominalizările pentru toate tranzacțiilor efectuate produsul Within Day și Day Ahead.
		4. BRM urmărește confirmarea accesului în PVT pentru fiecare Participant, în condițiile prevăzute de convenția încheiată între OTS și BRM.
	5. Limita maximă de timp pentru achitarea de către Participantul cumpărător prin debit direct a cuantumului obligațiilor rezultate din tranzacțiile sale este de 2 (două) zile bancare, interval în

cadrul căruia Participantul va trebui să facă disponibilă în contul său curent suma corespunzătoare plăților cumulate în intervalul menționat sau să solicite anularea Instrucțiunii de debitare directă. În caz contrar, BRM va notifica Participantul și va trece la executarea garanțiilor până la concurența achitării sumelor datorate în ziua D+5, în ordinea Cont escrow urmat de executarea Scrisorii de Garanție Bancară (SGB). În situația în care cuantumul garanțiilor nu acoperă sumele datorate, Participantul va fi exclus de la tranzacții pe o perioadă de 3-12 luni, dar nu mai devreme de recuperarea tuturor sumelor datorate BRM. Neacoperirea integrală a sumelor datorate BRM în urma executării garanțiilor determină aplicarea de penalități de 0,5%/zi de întârziere, până la data recuperării întregii sume.

* 1. Sumele restante la plată până în momentul confirmării de către Banca de cont central a achitării acestora sunt scăzute din Limita în care Participantul - cumpărător poate cumpăra în cursul ședințelor de licitație desfășurate până la momentul confirmării.
	2. Sumele restante la plată până în momentul confirmării de către Banca de cont central a achitării acestora sunt scăzute din Limita în care Participantul - vânzător poate vinde în cursul ședințelor de licitație desfășurate până la momentul confirmării.
	3. În cadrul ședinței de tranzacționare curente, Limita de tranzacționare a Participantului este verificată în timp real de către platforma BRM, luând în calcul toate tranzacțiile curente în care Participantul cumpărător sau vânzător este angajat. Participantul este exclus în situația în care soldul Limitei este depășit de valoarea tranzacțiilor inițiate. Excluderea de la tranzacționare se efectuează numai pentru tranzacțiile în care Limita este depășită, Participantul având posibilitatea de a reduce valoarea tranzacției pentru a se încadra în Limită sau de a majora cuantumul Limitei, prin constituirea de garanții, pentru a putea participa la noi ședințe.

***Decontare și Facturare***

* 1. BRM va pune la dispoziția fiecărui Participant care a înregistrat tranzacții de vânzare sau de cumpărare un raport de tranzacționare, cu frecvență orară, detaliat la nivel de tranzacție și va conține următoarele informații:
1. Cantitățile de gaze naturale corespunzătoare vânzărilor și cumpărărilor efectuate în ziua de tranzacționare
2. Prețul de închidere al tranzacțiilor;
3. Momentul încheierii tranzacțiilor
4. Produsul tranzacționat
5. Sensul tranzacției
6. Id unic al tranzacției
7. Orice alte informații considerate necesare sau obligatorii, potrivit reglementărilor aplicabile.
	1. Valoarea Instrucțiunilor de debitare directă și a ordinelor de plată emise de BRM se va calcula

pe baza activității de tranzacționare astfel:

* Tranzacțiile de cumpărare încheiate până la ora 16:00 se trimit spre decontare prin IDD până la ora 16:00 în situația în care tranzacția este încheiată într-o zi bancară.
* Tranzacțiile de cumpărare încheiate după ora 16:00 sau în zilele nebancare se trimit spre decontare în ziua bancară imediat următoare până la ora 9:00.
* Tranzacțiile de vânzare încheiate până la ora 08:00 se trimit spre decontare în aceeași zi dacă ziua respectivă este zi bancară sau în ziua bancară imediat următoare dacă tranzacția este încheiată într-o zi nebancară.
* Tranzacțiile de vânzare încheiate după ora 08:00 se trimit spre decontare în ziua bancară imediat următoare.
	1. BRM va emite și transmite lunar facturi către Participant pe baza activității de tranzacționare.
	2. Facturile vor fi emise de BRM cu data ultimei zile a lunii de livrare și încărcate în sistemul SPV conform reglementărilor în vigoare. Facturile vor conține situația centralizată a tranzacțiilor efectuate de Participant în luna de livrare (cantitativ și valoric), obligațiile de plată și drepturile de încasare ale BRM, taxele și comisioanele aplicabile, contravaloarea TVA conform prevederilor legislatiei fiscale aplicabile la data facturării, valoarea totală, precum și orice alte mențiuni obligatorii potrivit legii.
	3. La rândul său, Participantul va emite lunar factura aferentă cantităților de gaze naturale vândute pe Piața produselor pe termen scurt. Facturile vor fi emise de Participant cu data ultimei zile a lunii de livrare și încărcate în sistemul SPV conform reglementărilor în vigoare.

## Drepturile și obligațiile BRM

* 1. BRM își asumă integral răspunderea de a se asigura că Mandatul de debitare directă este valid și valabil și constituie o autorizare corespunzătoare pentru banca Participantului pentru debitarea contului curent al Participantului**.**
	2. BRM își asumă răspunderea deplină pentru exactitatea tuturor Instrucțiunilor de debitare directă transmise **Băncii de cont curent.**
	3. BRM se obligă să respecte întocmai și în orice moment reglementările legale în vigoare aplicabile Instrucțiunilor de debitare directă.
	4. BRM se obligă să asigure confidențialitatea datelor personale și bancare ale Participanților și respectarea tuturor obligațiilor legale cu privire la datele cu caracter personal.
	5. BRM se obligă să asigure bunul mers al tranzacțiilor pe Piața produselor pe termen scurt. În acest sens, BRM are dreptul:
1. Să suspende sau să anuleze orice ordine de tranzacționare sau orice acțiuni realizate în calitate de contraparte pentru a remedia probleme de ordin tehnic și/sau sau la cererea autorităților de reglementare;
2. Să suspende sau să interzică accesul oricărui Participant la Piața produselor pe termen scurt în cazul în care OTS trimite la BRM confirmarea nelivrărilor de gaze, demonstrând ca Participantul nu a livrat cantitatea de gaze tranzacționată în calitate de vânzător sau nu a preluat cantitatea de gaze tranzacționată în calitate de cumpărător.
3. Să suspende sau să interzică accesul oricărui Participant la Piata produselor pe termen scurtin orice alte cazuri prevazute expres de prezentul Acord, precum si in orice alte situatii in care exista dovezi ca activitatea Participantului ar putea afecta în mod negativ reputația BRM sau care ar putea afecta modul ordonat și corect de tranzacționare sau decontare (incluzând, dar fără a se limita la tentative realizate sau eșuate de manipulare a pieței);
	1. Toate măsurile de mai sus vor fi opozabile Participantului, care nu va avea nicio pretenție derivată din sau ca urmare a adoptării lor de către BRM.
	2. BRM se obligă să returneze sumele aferente Instrucțiunilor de debitare directă încasate, în cazul primirii unei solicitări transmise conform prevederilor Art. 4.8 din prezentul Acord, inclusiv în situația în care schimbă Instituția colectoare sau încetează să folosească Instrucțiuni de debitare directă în intervalul de timp dintre momentul emiterii unei Instrucțiuni de debitare directă și momentul formulării unei solicitări de rambursare/returnare.
	3. Banca Participantului platitor, in calitate de Institutie platitoare, poate solicita returnarea unei Instructiuni de debitare directa din motive tehnice sau pentru ca nu poate executa Instructiunea de debitare directa din alte motive (ex: contul Participantului este închis și/sau blocat).
		1. O solicitare de returnare a unei Instrucțiuni de debitare directă procesată în Schema de debitare directa CORE va fi trimisă în termen de 5 zile bancare de la data decontării.
		2. O solicitare de returnare a unei Instrucțiuni de debitare directă procesată în Schema de debitare directă Business 2 Business va fi trimisă în termen de 2 zile bancare de la data decontării.
		3. După expirarea termenelor prevăzute la Art. 4.8.1 și 4.8.2, solicitările de returnare nu se mai iau în considerare.
	4. Valoarea costurilor se va limita la comisioanele solicitate de catre banca Participantului plătitor inițiatoare a solicitării de rambursare/returnare a Instrucțiunii de debitare directă.
	5. În cazurile prevăzute la Art. 4.8.1 si 4.8.2 obligația BRM este aceea de a nu executa garanțiile Participantului, după primirea solicitării de returnare, cu respectarea termenelor prevăzute la aceste articole.
	6. Cu excepția culpei grave sau acțiunilor intenționate, BRM nu răspunde pentru eventualele prejudicii cauzate de:
4. Introducerea de către Participant a unor ordine/oferte continând erori sau inadvertențe;
5. Incorecta utilizare a sistemului de tranzacționare al BRM pus la dispoziția

|  |
| --- |
| Participanților;(iii) Disfuncționalități sau defecțiuni ale căilor de comunicatii cu BRM sau ale sistemului de tranzactionare al BRM pus la dispozitia Participantilor. |
| 1. **FORȚA MAJORĂ. CAZUL FORTUIT**
	1. Participantul la Piața produselor pe termen scurt exonerează BRM de orice obligație legată de întârzieri sau neexecutări datorate unor circumstanțe independente de voința acesteia.
	2. Niciuna dintre Părți nu răspunde de neexecutarea la termen și/sau de executarea în mod necorespunzător – total sau parțial – a oricărei obligații care îi revine în baza prezentului Acord, dacă neexecutarea sau executarea necorespunzătoare sau cu întârziere a obligației respective a fost cauzată de forța majoră și/sau caz fortuit, așa cum sunt definite la art. 1.351 din Codul Civil.
	3. Partea care invocă forța majoră sau cazul fortuit este obligată să notifice celeilalte Părți, în termen de 5 zile calendaristice, producerea evenimentului de forță majoră sau caz fortuit și să ia toate măsurile posibile în vederea limitării consecințelor lui. În caz contrar, Partea va
 |
| răspunde pentru prejudiciul cauzat, prin aceasta, celeilalte Părți. Notificarea privind cazul deforță majoră va fi însoțită de un document scris emis de o autoritate competentă (ex. Camera de Comerț și Industrie a României în caz de forță majoră), care să certifice exactitatea faptelor și împrejurărilor notificate.**5.4.** Dacă în termen de 15 zile calendaristice de la producere, evenimentul respectiv nu încetează, Părțile au dreptul să notifice încetarea de plin drept și fără îndeplinirea nici unei formalități a prezentului Acord, fără ca vreuna dintre ele să pretindă daune-interese.1. **CONFIDENȚIALITATE**
	1. Atât pe perioada de derulare a prezentului Acord, cât și după încetarea acestuia, fiecare Parte
 |

va pastra confidențialitatea tuturor informațiilor sau datelor cunoscute, indiferent sub ce formă ar exista, atât a celor direct legate de prezentul Acord, cât și a celorlalte date referitoare la cealaltă Parte și clienții acesteia, indiferent pe ce cale le-a aflat, sub sancțiunea rezilierii prezentului Acord și/sau a suportării daunelor ce le-ar cauza celeilalte Părți ca urmare a nerespectării acestei clauze, cu mențiunea că BRM va putea dezvălui astfel de informații către grupul din care face parte precum și către angajații, reprezentanții, consultanții profesionali și auditorii săi, precum și afiliaților săi și angajaților, reprezentanților, consultanților profesionali ori auditorilor acestora.

**6.2.** Clauza de confidențialitate obligă Partea care a ajuns în posesia unor astfel de informații să nu le divulge unei terțe părți, în nici un caz și sub nici o formă, cu excepția situațiilor prevăzute în normele imperative ale legii sau la solicitarea autorităților competente, în caz contrar având obligația de a suporta daune-interese care să acopere integral prejudiciul cauzat celeilalte Părți și dovedit de aceasta.

# DURATA ȘI ÎNCETAREA ACORDULUI

* 1. Prezentul Acord se încheie pe termen nelimitat, acesta putând înceta fie cu acordul Părților, la data stabilită de către acestea, fie prin denunțare unilaterală a acestuia de către oricare dintre Părți, cu un preaviz de cel puțin 15 zile bancare trimis înainte de data încetării.
	2. În cazul în care una din Părți încalcă obligația de confidențialitate din prezentul Acord, cealaltă Parte poate declara rezilierea unilaterală a Acordului, prin simplă notificare scrisă de reziliere transmisă Părții în culpă, fără punere în întârziere și fără nicio altă formalitate judiciară sau extrajudiciară.
	3. În cazul în care una dintre Părți nu își îndeplinește obligațiile contractuale și dacă nu există alte prevederi exprese în Acord care să reglementeze conduita Părților în respectiva situație, cealaltă Parte va notifica Partea în culpă cu privire la neexecutare, prin transmiterea unei scrisori recomandate cu confirmare de primire, în care va indica perioada pe care Partea în culpă o are la dispoziție pentru executarea obligației contractuale. Data la care Partea în culpă primește scrisoarea va fi considerată data punerii în întârziere a acesteia. Dacă Partea în culpă se află de drept în întârziere în conformitate cu prevederile legale sau ale prezentului Acord, sau dacă în termenul indicat în notificare Partea în culpă nu execută corespunzator obligația contractuală, Partea îndreptățită poate transmite o notificare scrisă prin care va declara rezilierea unilaterală a Acordului. Participantul este pus de drept în întârziere în cazurile în care i se suspendă dreptul de tranzacționare, conform prezentului Acord.
	4. Revocarea de către Participant a Mandatului de debitare directă acordat BRM conduce la încetarea automată a prezentului Acord, fără nicio altă formalitate judiciară sau extrajudiciară, Participantul urmând a fi răspunzător față de BRM și/sau orice alți Participanți sau terți pentru eventualele prejudicii create.

# LEGE ȘI JURISDICȚIE

* 1. Prezentul Acord este guvernat de și va fi interpretat în conformitate cu legea română.
	2. Orice dispută între Părți născută din sau în legatură cu încheierea, validitatea, interpretarea, executarea sau încetarea prezentului Acord va fi rezolvată pe cale amiabilă. Toate neîntelegerile/disputele care nu pot fi rezolvate pe cale amiabilă între Părți într-un interval de

30 de zile de la notificarea inițială a diferendului vor fi soluționate de către instanțele judecătoresști competente din București.

# NOTIFICĂRI ȘI CORESPONDENȚA ÎNTRE PĂRȚI

* 1. În accepțiunea Părților, orice notificare/corespondență adresată de o Parte celeilalte Părți este valabil comunicată dacă este predată sau transmisă la adresa menționată în prezentul Acord.
	2. Notificarea/ corespondența se transmite prin poștă cu scrisoare recomandată cu confirmare de primire, prin e-mail sau fax.
	3. Notificarea/ corespondența transmise prin poștă cu scrisoare recomandată cu confirmare de primire, se consideră primită la data semnării de către destinatar a confirmării de primire. Notificarea/ corespondența transmisă prin e-mail sau fax se consideră primită la data

recepționării confirmării de primire, în cazul în care aceasta a fost emisă înainte de orele 15:00 în orice zi bancară; în cazul în care confirmarea a fost emisă dupa orele 15:00 sau într-o zi nebancară, notificarea/corespondența se consideră primită în prima zi bancară care urmează după data emiterii confirmării.

* 1. Adresele de notificare, numerele de fax și telefon la care se vor transmite în mod valabil corespondența sunt cele indicate în Convenția de participare.

# DISPOZIȚII FINALE

* 1. În cazul în care reglementările legislative de natură tehnică sau operațională emise de autoritățile competente vor impune Părților obligații suplimentare sau modificarea celor stipulate în prezentul Acord, Părțile vor aduce Acordul în conformitate cu obligațiile legale în termen de maximum 14 zile, sub sancțiunea încetării automate a acestuia. Pentru evitarea oricărui dubiu, pe perioada negocierilor și până la încheierea unui eventual act adițional, prezentul Acord își va produce pe deplin efectele între Părți.

Participantul, având la cunoștință natura operațiunilor avute în vedere de prezentul Acord, declară că își asumă, prin prezentul Acord, riscul schimbării împrejurărilor în care este încheiat acesta, în conformitate cu art. 1271 al. 3 lit. c) din Codul Civil, și renunță la invocarea impreviziunii în legatură cu acest Acord.

* 1. Participantul nu va putea să cesioneze sau să transmită unui terț, în orice modalitate juridică, vreun drept sau vreo obligație prevazută prin prezentul Acord sau prezentul Acord în întregime, fără acordul expres, în scris și prealabil al BRM.
	2. Prezentul Acord poate fi modificat unilateral, la inițiativa BRM, cu parcurgerea unui proces de consultare publică, iar modificările astfel adoptate sunt opozabile și devin obligatorii pentru Participant. În cazul în care Participantul nu agreează modificările adoptate, acesta poate denunța unilateral Convenția de participare cu privire la participarea la Piata produselor pe termen scurt conform prevederilor art. 11 din Convenția de participare.
	3. Parțile declară că au luat la cunoștință, au înțeles pe deplin și acceptă în mod expres prezentul Acord.
	4. Părțile confirmă faptul că aceasta reflectă rîn mod deplin întreagă voința a acestora cu privire la obiectul Acordului, prevalează față de orice alte înțelegeri, înscrisuri sau negocieri care au avut loc între Părți înainte de aderarea la acesta, precum și faptul că nu există niciun fel de elemente secundare legate de Acord și întelegerea dintre Părți care să nu fi fost reflectate în Acord.
	5. De asemenea, Participantul confirmă că este pe deplin de acord cu prevederile Acordului și că, în conformitate cu art. 1.203 Cod Civil, acceptă în mod expres clauzele din Acord privind limitarea răspunderii BRM, dreptul BRM de a denunța unilateral Acordul și de a suspenda executarea obligațiilor sale în condițiile prevăzute în Acord, clauzele care prevăd decăderea din drepturi ori din beneficiul termenului, precum și clauzele privitoare la competența instanțelor judecătorești.
	6. În cazul în care una dintre prevederile Acordului este lipsită de valabilitate sau inaplicabilă sub orice aspect în conformitate cu legile și reglementările aplicabile, valabilitatea, legalitatea și aplicabilitatea celorlalte prevederi ale Acordului nu va fi afectată în niciun fel de aceasta, iar Acordul va continua să își producă efectele. Prevederile lipsite de valabilitate sau inaplicabile vor fi considerate ca fiind substituite cu o prevedere adecvată și echitabilă care, în măsura permisă de lege, este cât mai aproape posibil de intenția și scopul prevederii lipsite de valabilitate sau inaplicabile.
	7. Prezentul Acord se completează cu prevederile legale imperative în materie de debitare directă, așa cum acestea pot varia din timp în timp, cu cele ale Regulamentului Pietei Centralizate de Gaze Naturale Administrată de BRM și ale Procedurii de organizare și funcționare a pieţei produselor standardizate pe termen scurt, administrată de Societatea Bursa Română de Mărfuri (Romanian Commodities Exchange) S.A.